న్యూఢిల్లీ, జనవరి 22: ఉత్తరప్రదేశ్లో ప్రియాంకా వాధ్రా చరిష్మా ఉపయోగపడాలి! అదే సమయంలో... రాహుల్ గాంధీ ప్రాధాన్యం ఏమాత్రం తగ్గినట్లు కనిపించకూడదు! దీనికోసం కాంగ్రెస్ ‘సమతులన విన్యాసం’ చేస్తోంది. యూపీలో సమాజ్వాదీతో పొత్తు ఘనత ప్రియాంకదే అని బహిరంగంగా ప్రకటించి... ఆమె రాజకీయ అరంగేట్రంపై సంకేతాలు పంపింది. ఇప్పటిదాకా ప్రియాంక పాత్రను బహిరంగంగా ప్రశంసించిన సందర్భాలు లేవు. తాజాగా, పొత్తుపై ప్రియాంక పాత్రను పార్టీ సీనియర్లు అహ్మద్ పటేల్, గులాంనబీ ఆజాద్ ట్విట్టర్ ద్వారా ప్రశంసించారు. అయితే, వీరు రాహుల్గాంధీ పేరు ప్రస్తావించలేదు. ఇది సంచలనానికి కారణమైంది. దీంతో కాంగ్రెస్ సోమవారం వివరణ ఇచ్చుకుంది. ‘‘ప్రియాంకతోపాటు మరికొందరు ప్రతినిధులకు రాహుల్ కొన్ని విధి విధానాలు నిర్దేశించారు. దాని ప్రకారమే పొత్తుపై చర్చలు జరిగాయి. రాహుల్గాంధీ తరఫునే వీరంతా చర్చలు జరిపారు. సోదరుడికి ప్రియాంక సహకరించారు. పొత్తుపై రాహుల్దే అంతిమ నిర్ణయం. ఆయన ఆమోదం లేకుండా ఏదీ జరగదు’’ అని కాంగ్రెస్ అధికార ప్రతినిధి షకీల్ అహ్మద్ ప్రకటించారు. పొత్తు చర్చల్లో రాహుల్ నేరుగా పాల్గొననందునే... పార్టీ సీనియర్ల ట్వీట్లలో ఆయన పేరు ప్రస్తావించలేదని వివరణ ఇచ్చారు
newdhilly, janavari 22: uttarapradeshlo prianka wadhra charishma upayogapadaali! adhe samayamlo... rahul gaandhi praadhaanyam ematram tagginatlu kanipinchakudadu! deenikosam congress ‘samatulana vinyaasam’ chestondi. upilo samaajvaadiitoe pottu ghanata priyankade ani bahirangamgaa prakatinchi... aame rajakeeya arangetrampai sanketaalu pampindi. ippatidaka priyaanka paatranu bahirangamgaa prasamsinchina sandarbhaalu levu. taajaagaa, pottupai priyaanka paatranu party seenierlu ahmad patel, gulannabi ajad twitter dwara prasamsinchaaru. ayithe, veeru rahulgandhi paeru prastaavinchaledu. idhi sanchalanaaniki kaaranamaindi. deentho congress somavaram vivarana ichukundi. ‘‘priyaankatopaatu marikondaru pratinidhulaku rahul konni vidhi vidhaanaalu nirdesinchaaru. daani prakarame pottupai charchalu jarigai. rahulgandhi tarafune veerantaa charchalu jariparu. sodarudiki priyaanka sahakarinchaaru. pottupai rahulde antima nirnayam. aayana aamodam lekunda edhee jaragadu’’ ani congress adhikara pratinidhi shakil ahmad prakatinchaaru. pottu charchallo rahul nerugaa palgonanandune... party seaniyarla tweetlalo aayana paeru prastaavinchaledani vivarana icharu